### Beslutningstema

Der skal tages stilling til køb af [adresse] i Toftlund.

### Historik

Den 18. juli 2022 blev der afsagt konkursdekret over Musik og Teaterhøjskolen i Toftlund.

### Sagsfremstilling

På [adresse], beliggende i Toftlund på Henry Winther 2, matrikelnr. 174, er tinglyst servitut om brugsret, pantsætningsforbud og overtagelsespligt. Tinglysningen blev godkendt af Nørre-Rangstrup Kommune i forbindelse med optagelse af kreditforeningslån i 2005.

Det fremgår af servitutten, at Tønder Kommune har pligt til at overtage [adresse] med tilhørende gæld i bygningen, såfremt ledelsen beslutter at stoppe driften heraf. Musik og Teaterhøjskolens ledelse begærerede højskolen konkurs den 18. juli 2022, hvorefter driften af [adresse] stoppede.

Økonomiudvalget behandlede sagen på sit møde den 13. oktober 2022, hvor Borgmesteren blev bemyndiget til at forhandle med kreditor om en nedbringelse af restgælden. Disse forhandlingen er gennemført med Nykredit, og det har ikke været muligt at nedbringe restgælden.

### Økonomi

Restgælden i Musik og [adresse] samt panthaverudgifter fra konkursdekret til overtagelsesdag 1. januar 2023 udgør 2,8 mio. kr.

### Direktionen indstiller,

at Tønder Kommune køber [adresse] for 2,8 mio. kr.,

at købet finansieres over kassebeholdningen, og

at indstillingen videresendes til Kommunalbestyrelsen.

Beslutning fra Økonomiudvalget, 15. december 2022, pkt. 29:

Indstillingen anbefales.

### Beslutning

Indstillingen godkendt.